techiaith/cofnodycynulliad_en-cy huggingface dataset:
English: Diolch. I think Darren Millar asked so many questions he was bound to hit one of mine, and his last question did. It wasn't exactly the question I was going to ask, but it kind of nicely follows on. One of the things that the Minister said was that funding levels will vary, but projects typically span two or more years, with initial funding of up to £100,000 leading on to further competition for contracts of £1 million. It's my view that, arguably, small firms don't necessarily, particularly in the microfirm and slightly larger sector, compete with each other but tend to build networks of mutual support and trust. I wonder whether it may be possible for firms to apply in clusters to develop clustered projects - organised projects that are connected with each other - in order to achieve that, and how would the Government make that happen, and is there a further opportunity then to develop communities of practice and, kind of, social learning networks that might grow from some of these competitions?
Welsh: Diolch. Rwy'n credu bod Darren Millar wedi gofyn cymaint o gwestiynau fel yr oedd yn siŵr o daro ar un o'm rhai i, a dyna a wnaeth gyda'i gwestiwn olaf. Nid yr union gwestiwn yr oeddwn i'n mynd i'w ofyn oedd hwnnw, ond mae'n dilyn ymlaen yn dwt iawn rywsut. Un o'r pethau a ddywedodd y Gweinidog oedd y byddai'r lefelau ariannu yn amrywio, ond mae'r prosiectau fel arfer yn para am ddwy flynedd neu ragor, gyda chyllid dechreuol o hyd at £100,000 yn arwain ymlaen at gystadleuaeth bellach ar gyfer contractau o £1 filiwn. Yn fy marn i, gellid dadlau, nid yw cwmnïau bach o reidrwydd, yn enwedig yn y sector microgwmni a'r sector ychydig mwy, yn cystadlu â'i gilydd, ond maent yn dueddol o feithrin rhwydwaith o gefnogaeth ac ennill ymddiriedaeth. Tybed a oes modd i gwmnïau wneud cais mewn clystyrau i ddatblygu prosiectau mewn clystyrau - prosiectau wedi eu trefnu mewn cysylltiad â'i gilydd - er mwyn cyflawni hynny, a sut fyddai'r Llywodraeth yn sicrhau bod hynny'n digwydd. A oes cyfle arall wedyn i ddatblygu cymunedau ymarfer a rhwydweithiau addysg cymdeithasol, o ryw fath, a allai dyfu yn sgil rhai o'r cystadlaethau hyn?
English: Thank you very much. I have no speakers for the debate, therefore the proposal is to agree the motion. Does any Member object? No. Therefore, in accordance with Standing Order 12.36, the motion is agreed.
Welsh: Diolch yn fawr iawn. Nid oes gennyf unrhyw siaradwyr i ddadlau, felly y cynnig yw derbyn y cynnig. A oes unrhyw Aelod yn gwrthwynebu? Nac oes. Felly, yn unol â Rheol Sefydlog 12.36, derbynnir y cynnig.
English: We move on to item 8 on our agenda, which is a debate on the general principles of the Landfill Disposals Tax (Wales) Bill. I call on the Cabinet Secretary for Finance and Local Government to move the motion - Mark Drakeford.
Welsh: Symudwn ymlaen at eitem 8 ar ein hagenda, sy'n ddadl ar egwyddorion cyffredinol y Bil Treth Gwarediadau Tirlenwi (Cymru). Galwaf ar Ysgrifennydd y Cabinet dros Gyllid a Llywodraeth Leol i gynnig y cynnig - Mark Drakeford.
English: I call on the Chair of the Constitutional and Legislative Affairs Committee, Huw Irranca-Davies.
Welsh: Galwaf ar Gadeirydd y Pwyllgor Materion Cyfansoddiadol a Deddfwriaethol, Huw Irranca-Davies.
English: Diolch, Lywydd, and before commencing, can I give my apologies to you and fellow Members, and to the Minister as well, for being slightly late and missing his very opening remarks? I was taken aback by the progress we've made this afternoon. So, my apologies.
Welsh: Diolch, Lywydd. Cyn dechrau, a gaf i ymddiheuro i chi a chyd-Aelodau, ac i'r Gweinidog hefyd, am fod ychydig yn hwyr a cholli ei sylwadau agoriadol? Cefais fy synnu gan y cynnydd yr ydym wedi ei wneud y prynhawn yma. Felly, rwy'n ymddiheuro.
English: You won't be the only person apologising to me this afternoon. [Laughter.]
Welsh: Nid chi fydd yr unig berson yn ymddiheuro i mi y prynhawn yma. [Chwerthin.]
English: In calling Adam Price, I need to apologise to you for not having called you earlier in the debate, and you were, apparently, one of the very few who was in in time, so - . Adam Price.
Welsh: Wrth alw ar Adam Price, mae angen i mi ymddiheuro i chi am beidio â'ch galw yn gynharach yn y ddadl. Roeddech chi, mae'n debyg, yn un o'r ychydig rai a oedd yma yn brydlon, felly - . Adam Price.
English: The next item is the motion to approve the financial resolution in respect of the Landfill Disposals Tax (Wales) Bill. I call on the Cabinet Secretary for finance to move the motion. Mark Drakeford.
Welsh: Yr eitem nesaf yw'r cynnig i gymeradwyo'r penderfyniad ariannol ynghylch y Bil Treth Gwarediadau Tirlenwi (Cymru). Galwaf ar yr Ysgrifennydd Cabinet dros gyllid i wneud y cynnig. Mark Drakeford
English: There are no speakers on this item. I take it that the Cabinet Secretary doesn't want to respond to the debate. Therefore I ask the question whether the motion should be agreed. Does any Member object? The motion is therefore agreed in accordance with Standing Order 12.36.
Welsh: Nid oes dim siaradwyr ar yr eitem yma. Rydw i'n cymryd nad yw'r Ysgrifennydd eisiau ymateb i'r ddadl yna, felly rydw i'n gofyn y cwestiwn: a ddylid derbyn y cynnig? A oes unrhyw wrthwynebiad? Felly derbynnir y cynnig yn unol â Rheol Sefydlog 12.36.
English: The next item of business is the motion to vary the order of consideration of Stage 3 amendments to the Land Transaction Tax and Anti-avoidance of Devolved Taxes (Wales) Bill. I call on the Cabinet Secretary for finance to move the motion.
Welsh: Yr eitem nesaf o fusnes yw'r cynnig i amrywio trefn ystyried gwelliannau Cyfnod 3 i'r Bil Treth Trafodiadau Tir a Gwrthweithio Osgoi Trethi Datganoledig (Cymru). Galwaf ar Ysgrifennydd y Cabinet dros gyllid i wneud y cynnig.
English: Thank you. Once again, we have no speakers. So, the question is whether the motion should be agreed. Does any Member object? Therefore, the motion is agreed in accordance with Standing Order 12.36.
Welsh: Diolch. Unwaith eto nid oes yna ddim siaradwyr. Felly, y cwestiwn yw: a ddylid derbyn y cynnig? A oes unrhyw wrthwynebiad? Felly, derbynnir y cynnig yn unol â Rheol Sefydlog 12.36.
English: That brings our proceedings for today to an end.
Welsh: Dyna ni'n dod â'n trafodion i ben am y dydd.
English: I have received notification, under Standing Order 12.58, that the Minister for Lifelong Learning and Welsh Language, Alun Davies, will answer questions this afternoon on behalf of the Cabinet Secretary for Education. Question 1, Simon Thomas.
Welsh: Rwyf wedi cael gwybod, o dan Reol Sefydlog 12.58, y bydd Gweinidog y Gymraeg a Dysgu Gydol Oes, Alun Davies, yn ateb y cwestiynau heddiw ar ran Ysgrifennydd y Cabinet dros Addysg. Cwestiwn 1, Simon Thomas.
English: Thank you. No assessment has been made. I take the well-being of all learners very seriously, and schools should have in place arrangements to support their learners. Girls should be regularly reminded that sanitary products are available from named female staff members, if needed.
Welsh: Diolch i chi. Nid oes unrhyw asesiad wedi ei wneud. Rwy'n cymryd llesiant pob dysgwr o ddifri, a dylai bod gan ysgolion drefniadau i gefnogi eu dysgwyr. Dylai merched gael eu hatgoffa yn rheolaidd bod nwyddau hylendid ar gael oddi wrth aelodau benywaidd penodol o staff, os oes angen.
English: Thank you for your response, Minister, on behalf of the Cabinet Secretary. I'm sure you will be aware that a number of general questions are being asked in the sphere of education on this issue at the moment, particularly in Scotland, where there are efforts to make these products available free of charge in all schools, and there is a petition before Parliament in Westminster, as I understand it. Now, when an inquiry was held by the previous children and young people's committee, we looked into the educational outcomes for children from low-income households, and it's true to say that this issue wasn't raised as part of that inquiry, as I remember it. But, of course, it's a very personal issue and something that is perhaps hidden and not openly discussed. Can the Minister confirm that, if a school were to use Welsh Government funding, such as the pupil deprivation grant, to pay for such products, in order to ensure that girls did feel comfortable and happy at school, or any other support to ensure that these products were available, the Government would support and encourage such an approach?
Welsh: Diolch am yr ateb gan y Gweinidog, ar ran yr Ysgrifennydd Cabinet. Bydd e siŵr o fod yn ymwybodol bod nifer o gwestiynau cyffredinol yn cael eu gofyn ym maes addysg ar y maes yma ar hyn o bryd, yn enwedig yn yr Alban, lle mae yna ymgais i wneud defnyddiau ar gael am ddim ymhob ysgol, ac mae yna ddeiseb gerbron Senedd San Steffan, rwy'n deall. Nawr, pan gynhaliwyd ymchwiliad gan y pwyllgor plant a phobl ifanc blaenorol, fe edrychwyd i mewn i ganlyniadau addysgol plant o gartrefi incwm isel, ac mae'n wir i ddweud nad oedd y mater yma wedi codi, fel rwyf fi'n ei gofio fe, yn yr ymchwiliad yna. Ond, wrth gwrs, mae'n fater personol iawn, ac efallai rhywbeth sy'n cael ei gelu a ddim yn cael ei drafod yn agored. A fedr y Gweinidog, felly, gadarnhau, pe bai ysgol yn defnyddio arian gan Lywodraeth Cymru, megis y grant amddifadedd disgyblion, i dalu am gynnyrch o'r fath, er mwyn sicrhau bod merched yn teimlo'n gartrefol ac yn hapus a chysurus mewn ysgol, neu unrhyw gefnogaeth arall i sicrhau bod y defnyddiau ar gael, y byddai'r Llywodraeth yn cefnogi hynny, ac yn annog hynny?
English: Absolutely. I'm very happy to give you that confirmation. But I think we need to go further than that. Poverty manifests itself in different ways, and we understand that different families are poor in different ways. And it's not sufficient, just because there is no evidence at present of a problem in this field, that we don't do anything about it. We will be investigating to ensure any evidence of this at all is found. If there is a problem that needs resolving, we will do so, and we will work with schools to ensure - as per the Member's suggestion - if there's a way for schools to work to ensure that girls feel at ease at school and that they're able to learn, then we will do so. So, I want to ensure that there's a proactive response to this to ensure that this doesn't happen in Wales.
Welsh: Absolutely'. Rwy'n hapus iawn i ddweud hynny. Ond rwy'n credu bod yn rhaid i ni fynd yn bellach na hynny. Mae tlodi yn ymddangos mewn ffyrdd gwahanol, ac rydym ni'n deall bod teuluoedd a phobl yn cael eu heffeithio gan dlodi mewn ffyrdd gwahanol. Ac nid yw'n ddigonol i unrhyw Lywodraeth 'simply' i ddweud, gan fod yna ddim tystiolaeth ar hyn o bryd bod yna broblem yn y maes yma, nad ydym ni'n gwneud dim byd amdano fe. Rydym ni'n mynd i archwilio i sicrhau unrhyw dystiolaeth o gwbl y gallwn ni ei ffeindio. Os oes yna broblem i'w datrys, mi fyddwn ni'n datrys y broblem, ac mi fyddwn ni'n gweithio gydag ysgolion i sicrhau - fel yr awgrymodd yr Aelod - os oes unrhyw ffordd y gall ysgolion weithio i sicrhau bod merched yn yr ysgol yn teimlo'n gartrefol ac yn gallu derbyn eu haddysg, y byddwn ni'n gwneud hynny. Felly, rwyf eisiau sicrhau bod yna ymateb 'proactive' i sicrhau bod hyn ddim yn digwydd yng Nghymru.
English: It's really hard for us to think here that, in 2017, young girls across the UK, and possibly in Wales, are actually missing school because they can't afford the sanitary protection that they need. And it is quite clear that this is an issue of poverty. So, I ask you, Cabinet Secretary - or Minister - if it's possible for you to assess the prospect of working with schools, through charitable organisations, to provide those free sanitary wares that girls need in order to be able to take their rightful place in the classroom, and they don't find themselves in a position of disadvantage to their educational attainment.
Welsh: Mae'n anodd iawn i ni feddwl, yn 2017, fod merched ifanc ledled y DU, ac o bosibl yng Nghymru, yn colli ysgol oherwydd na allant fforddio'r diogelwch hylendid sydd ei angen arnynt. Ac mae'n eithaf amlwg fod hyn yn ymwneud â thlodi. Felly, rwy'n gofyn i chi, Ysgrifennydd y Cabinet - neu Weinidog - a yw'n bosibl i chi asesu'r posibilrwydd o weithio gydag ysgolion, drwy sefydliadau elusennol, i ddarparu'r cynnyrch misglwyf am ddim sydd ei angen ar ferched er mwyn iddynt allu cymryd eu lle priodol yn yr ystafell ddosbarth, a sicrhau nad ydynt mewn sefyllfa lle y mae eu cyrhaeddiad addysgol dan anfantais.
English: As I think I already said, in answer to the earlier question, poverty takes different forms, in different places, with different people, in different ways, at different times. And we have to, as a Government, ensure that we don't simply respond to issues, but that we are proactive in ensuring that girls attending schools in Wales are not put at any disadvantage at all, and do not face embarrassment, do not face any difficulties at all, in accessing education. And if there are any issues with sanitary products at all, then we will ensure that all steps possible are taken, and are taken proactively, by schools and ourselves and others - other appropriate organisations and individuals - to ensure that these problems are identified and solved.
Welsh: Fel y credaf fy mod wedi dweud eisoes, wrth ateb y cwestiwn cynharach, ceir gwahanol ffurfiau ar dlodi, mewn gwahanol leoedd, gyda gwahanol bobl, mewn gwahanol ffyrdd, ar wahanol adegau. Ac mae'n rhaid i ni, fel Llywodraeth, sicrhau nad ydym ond yn ymateb i broblemau, ond ein bod yn mynd ati'n rhagweithiol i sicrhau nad yw merched sy'n mynychu ysgolion yng Nghymru yn cael eu rhoi dan unrhyw anfantais o gwbl, ac nad ydynt yn wynebu embaras, nad ydynt yn wynebu unrhyw anawsterau o gwbl, o ran cael mynediad at addysg. Ac os oes unrhyw broblemau o gwbl gyda chynnyrch misglwyf, yna byddwn yn sicrhau bod pob cam posibl yn cael ei gymryd, ac yn cael ei gymryd yn rhagweithiol, gan ysgolion, gennym ni ein hunain ac eraill - sefydliadau ac unigolion priodol eraill - i sicrhau bod y problemau hyn yn cael eu nodi a'u datrys.
English: Minister, some of the media reports on this matter have been quite upsetting. To see young girls missing out on weeks of their education each year because of their biological make-up, and live in poverty, is unacceptable. Minister, can you update us on the discussions your Government have had with UK and European Union institutions about removing the value added tax on feminine hygiene products? And what consideration has your Government given to using your public procurement powers to purchase feminine hygiene products in bulk in order to offer them at a reduced cost price, or even free, to young girls who find themselves in this situation where they have to miss out on valuable schooling? Thank you.
Welsh: Weinidog, mae rhai o'r adroddiadau yn y cyfryngau ar y mater hwn wedi bod yn eithaf annifyr. Mae gweld merched ifanc yn colli wythnosau o'u haddysg bob blwyddyn oherwydd eu cyfansoddiad biolegol, ac yn byw mewn tlodi, yn annerbyniol. Weinidog, a allwch roi'r wybodaeth ddiweddaraf i ni am y trafodaethau y mae eich Llywodraeth wedi'u cael â sefydliadau yn y DU a'r Undeb Ewropeaidd ynglŷn â chael gwared ar y dreth ar werth ar ddeunydd hylendid benywaidd? A pha ystyriaeth y mae eich Llywodraeth wedi'i rhoi i ddefnyddio eich pwerau caffael cyhoeddus i swmpbrynu deunydd hylendid benywaidd er mwyn eu cynnig am bris gostyngol, neu'n rhad ac am ddim hyd yn oed, i ferched ifanc yn y sefyllfa hon lle y mae'n rhaid iddynt golli addysg werthfawr? Diolch.
English: As I said in answer to Simon Thomas, we would encourage and ensure that schools do, wherever necessary, use the resources available to them, to ensure that girls do have access to these products, which enables them to receive their education. I think this Government has been on the record over a long number of years in arguing that these products should not be taxed in that way.
Welsh: Fel y dywedais wrth ateb Simon Thomas, byddem yn annog ac yn sicrhau bod ysgolion, lle bynnag y bo angen, yn defnyddio'r adnoddau sydd ar gael iddynt, er mwyn sicrhau bod merched yn cael mynediad at y cynhyrchion hyn, sy'n eu galluogi i gael eu haddysg. Fel y dengys y cofnodion, mae'r Llywodraeth hon wedi bod yn dadlau ers nifer o flynyddoedd na ddylid trethu'r cynhyrchion hyn yn y ffordd honno.
English: Schools are responsible for identifying their staffing needs and the roles they fulfil. All learning support workers play a vital role in supporting teaching within and outside the classroom.
Welsh: Yr ysgolion sy'n gyfrifol am nodi eu hanghenion staffio a'r rolau y maent yn eu cyflawni. Mae pob gweithiwr cymorth dysgu yn chwarae rhan hanfodol yn cefnogi addysg yn yr ystafelll ddosbarth a'r tu allan iddi.
English: Could the Minister confirm that cover supervisors are not required to teach classes, because there is anecdotal evidence that this does sometimes happen? Their task, as I understand it, is to hand out the lessons that are prepared by the regular class teacher. There does seem to be some confusion about this.
Welsh: A allai'r Gweinidog gadarnhau nad yw'n ofynnol i oruchwylwyr llanw addysgu dosbarthiadau, oherwydd ceir tystiolaeth anecdotaidd fod hyn yn digwydd weithiau? Eu tasg, yn ôl yr hyn a ddeallaf, yw rhoi'r gwersi sy'n cael eu paratoi gan yr athro dosbarth rheolaidd. Ymddengys bod peth dryswch ynglŷn â hyn.
English: Cover supervisors fall under the registration category of learning support workers. Cover supervisors provide short-term supervision in the absence of a teacher, and this should not involve teaching as defined by the specified work requirements. And it's a matter for the headteacher to ensure that an individual is willing to undertake such a role and has the aptitude to carry out these duties. In determining whether a person has the skills, expertise and experience to carry out the work specified in the school, headteachers must have regard to set standards for higher level teaching assistants. I hope the situation is clear for all headteachers and others to understand it, and certainly, there shouldn't be any confusion in any school across Wales.
Welsh: Mae goruchwylwyr llanw yn perthyn i gategori cofrestru gweithwyr cymorth dysgu. Mae goruchwylwyr llanw'n darparu goruchwyliaeth tymor byr yn absenoldeb athro, ac ni ddylai hyn gynnwys addysgu fel y'i diffinnir yn y gofynion gwaith penodol. A mater i'r pennaeth yw sicrhau bod unigolyn yn barod i ymgymryd â rôl o'r fath ac yn meddu ar y ddawn i gyflawni'r dyletswyddau hyn. Wrth benderfynu a oes gan unigolyn y sgiliau, yr arbenigedd a'r profiad i ymgymryd â'r gwaith a bennir yn yr ysgol, mae'n rhaid i benaethiaid roi sylw i osod safonau ar gyfer cynorthwywyr addysgu lefel uwch. Rwy'n gobeithio bod y sefyllfa'n glir i bob pennaeth ac eraill ei deall, ac yn sicr, ni ddylai fod unrhyw ddryswch mewn unrhyw ysgol ar draws Cymru.
English: Minister, obviously with the childcare proposals that the Government are putting forward, there have been submissions from the Government that you're going to be using the school estate in some aspects to provide some of this capacity. Will you envisage that cover supervisors would be encouraged or trained to help support the Government's roll-out of the 30 hours of free childcare over the weeks, as planned, or do you see no role at all for the cover supervisors that are provided in the current school estate, either in primary or secondary?
Welsh: Weinidog, yn amlwg, gyda'r cynigion gofal plant y mae'r Llywodraeth yn eu cyflwyno, cafwyd cyflwyniadau gan y Llywodraeth sy'n dweud y byddwch yn defnyddio'r ystad ysgolion mewn rhai agweddau i ddarparu rhywfaint o'r capasiti hwn. A ydych yn rhagweld y bydd goruchwylwyr llanw yn cael eu hannog neu eu hyfforddi i helpu i gefnogi'r Llywodraeth wrth iddynt gyflwyno'r 30 awr o ofal plant am ddim dros yr wythnosau, fel y cynlluniwyd, neu a ydych yn rhagweld na fydd unrhyw rôl o gwbl ar gyfer y goruchwylwyr llanw a ddarperir yn yr ystad ysgolion ar hyn o bryd, naill ai mewn addysg gynradd neu uwchradd?
English: The Cabinet Secretary for Communities and Children is leading the roll-out of the childcare offer, as the Member is aware, and a part of that - . One of the reasons for the pilots that will be starting in September in different parts of Wales is to ensure that we have both the workforce available - the workforce that's appropriate to the needs of the childcare offer that's being delivered - and that it's delivered in the settings that would be appropriate as well. And that will involve a different mix in different places, at different times. The Cabinet Secretary has updated the Chamber on a number of occasions on these matters, and I'm sure he will continue to keep Members informed of the progress of the pilots.
Welsh: Mae Ysgrifennydd y Cabinet dros Gymunedau a Phlant yn arwain y broses o gyflwyno'r cynnig gofal plant, fel y mae'r Aelod yn gwybod, a rhan o hynny - . Un o'r rhesymau am y cynlluniau peilot a fydd yn dechrau ym mis Medi mewn gwahanol rannau o Gymru yw sicrhau bod gennym y gweithlu ar gael - y gweithlu sy'n briodol i anghenion y cynnig gofal plant sy'n cael ei ddarparu - a'i fod yn cael ei ddarparu yn y lleoliadau a fyddai'n briodol hefyd. A bydd hynny'n cynnwys cymysgedd gwahanol mewn gwahanol leoedd, ar wahanol adegau. Mae Ysgrifennydd y Cabinet wedi rhoi'r wybodaeth ddiweddaraf i'r Siambr am y materion hyn ar nifer o achlysuron, ac rwy'n siŵr y bydd yn parhau i hysbysu'r Aelodau am gynnydd y cynlluniau peilot.
English: I now call on the party spokespeople to ask their questions of the Minister. Welsh Conservative spokesperson, Darren Millar.
Welsh: Galwaf yn awr ar lefarwyr y pleidiau i ofyn cwestiynau i'r Gweinidog. Llefarydd y Ceidwadwyr Cymreig, Darren Millar.
English: The Member will be aware that the Wales Audit Office has recently reviewed the situation of Welsh further and higher education institutions and not found them to be suffering the same financial difficulties as those that exist in England, as a consequence of a policy of the United Kingdom Government.
Welsh: Bydd yr Aelod yn gwybod bod Swyddfa Archwilio Cymru wedi adolygu sefyllfa sefydliadau addysg bellach ac uwch yng Nghymru yn ddiweddar, ac nid oedd yn ystyried eu bod yn dioddef yr un anawsterau ariannol â'r rhai sy'n bodoli yn Lloegr o ganlyniad i bolisi Llywodraeth y Deyrnas Unedig.
English: From that reaction, at least you're acknowledging that there are problems here in Wales, unlike the leader of the house when I questioned her on this point last week. This isn't fake news. These are true financial figures from colleges here in Wales. We've seen huge cuts in terms of funding for part-time courses in particular - 71 per cent in recent years, and a reduction of 13 per cent in real terms to further education colleges. Those are cuts that are now biting hard in those colleges. Some are withdrawing access to certain courses. I appreciate that you want to focus across the border in England, but if you can focus on Wales for a moment, what are you doing in order to improve the prospects of those colleges, so that we don't see courses being withdrawn in local communities, and we don't see further education colleges not being able to have the sort of economic impact they've had in those communities in the past?
Welsh: O'r ymateb hwnnw, rydych o leiaf yn cydnabod bod yna broblemau yma yng Nghymru, yn wahanol i arweinydd y tŷ pan holais i hi ar y pwynt hwn yr wythnos diwethaf. Nid newyddion ffug mo hyn. Mae'r rhain yn ffigurau ariannol go iawn gan golegau yma yng Nghymru. Rydym wedi gweld toriadau enfawr yn y cyllid ar gyfer cyrsiau rhan-amser yn arbennig - 71 y cant yn ystod y blynyddoedd diwethaf, a gostyngiad o 13 y cant mewn termau real i golegau addysg bellach. Mae'r rheini'n doriadau sydd bellach yn gadael eu hôl yn y colegau hynny. Mae rhai yn diddymu mynediad at gyrsiau penodol. Rwy'n sylweddoli eich bod am ganolbwyntio ar draws y ffin yn Lloegr, ond os gallwch ganolbwyntio ar Gymru am eiliad, beth a wnewch i wella rhagolygon y colegau hynny, fel nad ydym yn gweld cyrsiau'n cael eu diddymu mewn cymunedau lleol, ac nad ydym yn gweld colegau addysg bellach yn methu cael y math o effaith economaidd y maent wedi'i chael yn y cymunedau hynny yn y gorffennol?